יובנטוס ניצחה הערב (שלישי) 1:2 את מונאקו ועלתה לגמר ליגת האלופות שייערך בקרדיף שם תפגוש ככל הנראה את ריאל מדריד שניצחה 0:3 את אתלטיקו במשחק הראשון.
שוער יובה ג’יאנלואיגי בופון אמר בהתרגשות בסיום: “יהיה נהדר בשבילי לזכות בליגת האלופות, זה יהיה ההישג המשמח והגדול ביותר בקריירה שלי, יחד עם הזכייה במונדיאל ב-2006. זה יהיה פרס על דרך ארוכה וקשה של אומץ ועקשנות. תמיד הייתי משוכנע שאני יכול לעשות את זה ביחד עם הקבוצה שלי, האוהדים והקולגה. זה יהיה נהדר – נדבר על זה מאוחר יותר אם זה יקרה”.
“אני מאושר כי אני בכושר טוב”, המשיך השוער האיטלקי. “אם לא הייתי במועדון גדול עם חברים כאלה לקבוצה, לא הייתי חוזר לעולם לגמר האלופות. לפני שנתיים כולם חשבו שזה הגמר האחרון שלי וגם אני חשבתי ככה, אבל זה סימן שתמיד צריך להמשיך להאמין בחלומות”.
רדאמל פלקאו: “הם שיחקו טוב מאוד וניצלו את ההזדמנויות שלהם. לא היינו חדים מספיק כאשר הגענו להזדמנויות. נלחמנו קשה כל העונה עבור הכדורגל הצרפתי ואנחנו מקווים שנהיה טובים יותר בעונה הבאה”.
יובנטוס ספגה הערב שער שלישי ב-12 משחקים העונה בליגת האלופות. הגול של אמבפה היה שער השדה הראשון שהגברת הזקנה סופגת במפעל.
– דני אלבס היה מעורב בארבעת השערים של יובנטוס בשני המפגשים מול מונאקו (שער ושלושה בישולים). ההפסד כולו של ברצלונה.
– משחקים ברציפות מריו מנדז’וקיץ’ לא מצא את הרשת (הרצף הארוך ביותר שלו במפעל). השער שכבש מול מונאקו העלה את מאזנו ל-15 גולים ב-45 משחקים במפעל.
100 – דני אלבס ירשום את הופעתו ה-100 בליגת האלופות בגמר בקרדיף.
600 – השער של קיליאן אמבפה עצר את בופון על 10 שעות ללא ספיגה (600 דקות). הרצף של השוער הוותיק הוא החמישי בטיבו בתולדות ליגת האלופות. האיטלקי החמיץ משחק אחד, כך שהרצף של הגברת הזקנה עמד על 690 דקות. רק ארסנל (2005/06) 995 דקות ללא ספיגה – מקדימה אותה.